Diari Oficial de la Generalitat Valenciana


Sumari del DOGV 3349, del 13-10-1998 (1998/8536)

DECRET 160/1998, de 29 de setembre, del Govern Valencià, pel qual es crea un Col·legi Públic a Elda, per integració dels col·legis públics Emilio Castelar i Pintor Sorolla.
----------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/09/29/160/dof/vci/html**

### Dades del document

Número de DOGV
:   3349

Data del DOGV
:   13-10-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/8536


Data del document
:   29-09-1998

Organisme emissor
:   Conselleria de Cultura, Educació i Ciència

Tipus de document
:   Decret

DECRET 160/1998, de 29 de setembre, del Govern Valencià, pel qual es crea un Col·legi Públic a Elda, per integració dels col·legis públics Emilio Castelar i Pintor Sorolla. [1998/X8536]
  
L'estudi de l'escolarització de la localitat d'Elda, en què es van projectar les dades censals de la població en edat escolar, va confirmar una tendència regressiva consolidada. El barri de l'Almafrà de la citada localitat presenta una particular inversió de la piràmide de la població escolar, la qual cosa va fer necessari un estudi detallat que ha permés reorganitzar l'ús dels edificis escolars pertanyents a dit barri. La citada reorganització té com a objectiu dotar la barriada d'oferta dels diversos ensenyaments.
  
Per l'esmentada raó la Direcció Territorial de Cultura i Educació d'Alacant va efectuar proposta d'integració de dos dels col·legis d'Educació Primària existents.
  
El Consell Escolar Municipal d'Elda, en la sessió del dia 2 de juliol de 1997, després d'estudiar la proposta de l'administració, va acordar donar suport a dita proposta per unanimitat.
  
La integració proposada permet una millor rendibilització dels recursos personals i materials destinats a la localitat.
  
En virtut d'això, conformement a allò que s'ha establit en l'article 17 de la Llei Orgànica 8/1985, de 3 de juliol , Reguladora del Dret a l'Educació i en l'article 1 del Reglament Orgànic i Funcional de les escoles d'Educació Infantil i dels col·legis d'Educació Primària, aprovat per Decret 233/1997, de 2 de setembre, del Govern Valencià, a proposta del conseller de Cultura, Educació i Ciència, després de la deliberació prèvia del Govern Valencià, en la reunió del dia 29 de setembre de 1998,
  
DECRETE
  
Article 1
  
Es crea, per integració del Col·legi Públic Emilio Castelar, codi 05477521, i del Col·legi Públic Pintor Sorolla, codi 89972584, el següent centre docent:
  
Província: Alacant.
  
Localitat: Elda.
  
Denominació: col·legi Públic d'Educació Primària núm. 10.
  
Domicili: Avinguda de ronda, s/n.
  
Codi: 04665634.
  
Composició: 23 unitats d'Educació Primària.
  
Capacitat: 575 llocs escolars.
  
Article 2
  
Els llocs de treball del centre seran els següents:
  
- 23 d'Educació Primària.
  
- 2 d'Educació Primària, Idioma Estranger, Anglés.
  
- 1 d'Educació Primària, Idioma Estranger, Francés.
  
- 3 d'Educació Primària, Educació Física.
  
- 2 d'Educació Primària, Música.
  
- 2 d'Educació Especial, Pedagogia Terapèutica.
  
DISPOSICIÓ ADDICIONAL
  
Allò que s'ha establit en el present decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Ciència perquè adopte totes les mesures que siguen necessàries per al compliment i desenrotllament d'allò que s'ha establit en el citat decret, així com per a modificar, si és procedent, el domicili, la composició i la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. No obstant això els seus efectes s'entendran referits a l'inici del curs escolar 1998/99.
  
València, 29 de setembre de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,


Còpia Permalink ELI